google/wiki40b huggingface dataset:
Vz. 82

Opis

Pištoľ vz. 82 skonštruovala Česká zbrojovka, zbraň bola vyrábaná od roku 1983, ten istý rok začala byť zaraďovaná do vtedajšej Československej ľudovej armády, kde postupne nahradila pištoľ vz. 52. V zbore národnej bezpečnosti nahradila pištole vzor 50 a vzor 70. Pištoľ vz. 82 prevzala aj Polícia Českej republiky a Policajný zbor slovenskej republiky. Polícia Českej republiky nahradila postupne od roku 2001 pištoľ vzor 82 prevažne pištoľou CZ 75D Compact. Policajný zbor slovenskej republiky v roku 2016 prezbrojil na pištoľ Glock Model 17 Gen4.
Pištoľ vz. 82 má pevnú hlaveň a dynamický záver. Zbraň je vybavená obojstranným ovládaním poistky a záchytu zásobníka a ľavostranným ovládaním záchytu záveru. Pištoľ vz. 82 a CZ 83 (iba kaliber 9 mm Makarov) má navyše tvrdochromovanú hlaveň a polygonálny vývrt hlavne, ten zvyšuje životnosť zbrane a úsťovú rýchlosť strely.
Regor

Názvy

Plachty nemajú hviezdy s gréckym označením alfa a beta, pretože tie zostali po rozdelení pôvodného súhvezdia v lodnom Kýle. Najjasnejšia hviezda súhvezdia tak nesie označenie až gama. Niekedy sa jej hovorí Regor; meno dostala údajne po astronautovi Rogerovi Chaffeem (Regor je Roger písané odzadu), ktorý tragicky zahynul počas nácviku štartu kozmickej lode Apollo 1 v roku 1967. Iné meno je arabské Suhail.

Charakteristika

Regor je zložitá viacnásobná hviezda. Hlavná zložka tohto systému je modrý nadobor vyvíjajúci sa mimo hlavnej postupnosti. Má hmotnosť okolo 30 slnečných hmotností, povrchovú teplotu 35 000°C a svietivosť 200 000-krát vyššiu ako Slnko. Má veľmi tesného spoločníka, ktorý ovplyvňuje jeho vývoj. Tento spoločník je najjasnejšou Wolf-Rayetovou hviezdou na oblohe. Wolf-Rayetove hviezdy sú horúce a nestabilné hviezdy, ohromujúcou rýchlosťou vyvrhujú veľa hmoty. Wolf-Rayetova hviezda je momentálne menej hmotnou zložkou tejto tesnej dvojice, ale pravdepodobne začínala ako hmotnejšia a vyvíjala sa oveľa rýchlejšie. Táto zložka svieti približne 3800-krát intenzívnejšie než Slnko, ale jej hviezdy život nebude trvať dlho. Zdá sa, že môže explodovať ako supernova, aj keď pravdepodobne až po mnohých miliónoch rokov. Dvojica sa navzájom obehne raz za 78,5 dňa a je od seba vzdialená približne ako Zem a Slnko.
Opticky najbližší sprievodca tejto tesnej dvojhviezdy je modrý s emisnými čiarami (spektrálny typ O7e) a vo vzdialenosti 41,2“ vytvára s hlavnou zložkou veľmi impozantný pár. Jeho magnitúda je 4,2 a skutočná vzdialenosť 0,16 svetelného roka. Túto trojhviezdu obieha vo väčšej vzdialenosti (62,3“) modrobiely podobor typu B1 IV s jasnosťou približne 8 mag. Vo väčších vzdialenostiach, ale stále v tom istom zornom poli sa nachádzajú ďalší dvaja sprievodcovia. Ich jasnosti sa udávajú ako 9. a 10. magnitúda, alebo 9,1 a 12,5 mag. Jasnejší sprievodca je vzdialený od hlavnej zložky 93,5“.
Remote Manipulator System

Remote Manipulator System (skratka RMS), po slovensky systém manipulácie s predmetmi na diaľku alebo Kanadská ruka, bolo pätnásť metrov dlhé manipulačné rameno raketoplánu. Vyvinula ho kanadská firma Spar Aerospace Ltd. a jeho hmotnosť bola zhruba 410 kg.
Práca s ním bola možná len vtedy, keď boli otvorené dvere do nákladového priestoru. Toto rameno mali všetky operačné americké raketoplány, ale skúšobný prototyp Enterprise ho neobsahoval. Prvýkrát ho raketoplán obsahoval pri lete STS-2, ktorý odštartoval 12. novembra 1981.
Nachádzalo sa v nákladovom priestore družicového stupňa (orbitera) a bolo diaľkovo ovládané. Umožňovalo vykonávať rozličné činnosti, napríklad vypustenie a znovuzachytenie nákladu raketoplánu, či prezeranie rôznych častí stroja alebo jeho nákladu (za predpokladu, že na jeho konci bola umiestnená kamera). Po havárii Columbie sa manipulačné rameno využívalo tiež pri kontrole tepelného štítu raketoplánu, aby bolo možné prípadné poškodenie včas odhaliť a opraviť. Nakoľko manipulátor sám na všetky časti raketoplánu nedosiahol, pripájala sa k nemu predlžovacia tyč IBA (Inspection Boom Assembly), na ktorej boli prístroje OBSS (Orbiter Boom Sensor System) umožňujúce vykonať podrobnú prehliadku tepelného štítu. Po prvýkrát sa kontrola tepelného štítu robila počas misie STS-114.
National League A

Formát

V lige hrá 12 klubov. Osem najlepších celkov zo základnej časti postúpi do play-off. V play-off sa hrajú série na štyri víťazné zápasy. Zvyšné štyri celky hrajú súťaž o udržanie, tzv. play-out. Porazený z finále play-outu bude hrať sériu na štyri víťazné zápasy s víťazom National League B. Víťaz série bude v nadchádzajúcom ročníku hrať National League A.
Saint-Lizier-du-Planté

Poloha

Obec má rozlohu 10,49 km². Najvyšší bod je položený 301 m n. m. a najnižší bod 181 m n. m.

Obyvateľstvo

Počet obyvateľov obce je 123 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Medzihviezdna absorpcia

Medzihviezdna absorpcia je absorpcia svetla hviezd pri jeho prechode medzihviezdnou hmotou.
Hodnota medzihviezdnej absorpcie sa obyčajne určuje v magnitúdach na určitú jednotkovú vzdialenosť (1 kpc). Medzihviezdna absorpcia je spôsobená vlastnou absorpciou fotónov svetla časticami medzihviezdneho plynu a prachu a rozptylom svetla na prachových časticiach (nevlastná absorpcia).
Medzihviezdny prach zapríčiňuje spojitú medzihviezdnu absorpciu, t. j, zoslabenie intenzity (medzihviezdna extinkcia), a súčasne aj sčervenanie svetla hviezd (medzihviezdne sčervenanie). Zoslabenie intenzity svetla hviezd vplyvom medzihviezdne absorpcie je úmerné vzdialenosti, ktorú musí svetlo prekonať v medzihviezdnom prostredí, veľmi však závisí od polohy hviezd, keďže rozloženie medzihviezdnej hmoty v Galaxii je nepravidelné. Stredná hodnota medzihviezdnej absorpcie je približne 0,3 mag na 1 kpc, t. j. svetlo hviezd sa zoslabí v priemere o 0,3 mag pri prekonaní vzdialenosti 1 kpc. Pri rozmeroch častíc medzihviezdneho prachu okolo 10⁻⁵ cm modré svetlo sa absorbuje väčšmi než svetlo červené, preto veľkosť medzihviezdnej absorpcie je nepriamo úmerná vlnovej dĺžke svetla λ-1 (selektívna absorpcia).
Selektivita medzihviezdnej absorpcie je príčinou zdanlivého sčervenania svetla hviezd, ktorej veľkosť (farebný exces) závisí od optickej hrúbky medzihviezdneho prachu a od rozloženia energie v spektre hviezdy, t. j. od jej spektrálneho typu. Fotometrické určenie farebného excesu súčasne umožňuje určiť exaktnými astrofyzikálnymi metódami hodnotu medzihviezdnej absorpcie. Medzihviezdny plyn zapríčiňuje čiarovú medzihviezdnu absorpciu, ktorá sa prejavuje absorpčnými medzihviezdnymi čiarami v spektrách hviezd. Najsilnejšie medzihviezdne čiary sú H a K čiary ionizovaného vápnika Ca II a dvojitá čiara D neutrálneho sodíka. Čiarová medzihviezdna absorpcia vzniká tým, že medzihviezdny plyn žiarenie určitých vlnových dĺžok absorbuje a opäť ho vyžiari všetkými smermi na tých istých vlnových dĺžkach. V spektre tej istej hviezdy sa môžu v niektorých prípadoch pozorovať intenzívnejšie primárne medzihviezdne čiary, ktorých intenzita je približne úmerná vzdialenosti hviezdy, aj mierne posunuté slabšie sekundárne medzihviezdne čiary, spôsobené jednotlivými hustejšími mrakmi medzihviezdnej hmoty s odlišnou radiálnou rýchlosťou. Hodnotu medzihviezdnej absorpcie možno určiť pomocou farebného excesu z fotometrických meraní farebného indexu, v niektorých prípadoch aj zo zmeny priebehu funkcie jasnosti zapríčinenej tmavým mrakom medzihviezdnej hmoty (difúzna hmlovina).
Moët & Chandon

Začiatky fungovania

Moët et Chandon začali podnikať najprv pod názvom Moët et Cie, (Moët & Co.); firmu založil vinár z Épernay Claude Moët v roku 1743 a začal predávať svoje víno zo Champagne do Paríža. Počas vlády Ľudovíta XV. sa zvýšil vo Francúzsku dopyt po šumivom víne, a po prebratí podniku synom Claude Moëta Claude-Louisom, začala byť firma Moët hlavným dodavateľom pre šľachtu a aristokraciu v krajine.
Moët začal v roku 1750 podnikať s Madame de Pompadour, ktorá priniesla toto šampanské do Compiègne. V tomto roku tiež začal vyvážať svoje produkty do Nemecka, Španielska, východnej Európy a koloniálnej britskej Ameriky. V roku 1792, po smrti Claude Moëta, jeho vnuk Jean-Rémy Moët prevzal kontrolu nad firmou Moët et Cie, a rozšíril podnikania o nákup viníc Abbey of Hautvillers, kde benediktínsky mních Dom Pérignon zdokonalil výrobu šampanského.

Pôsobenie v 19. storočí

Na začiatku 19 storočia pozdvihol firmu na medzinárodnom trhu Napoleon Bonaparte. Dopomohol k tomu vtedajší riaditeľ firmy Jean-Rémy, keď sa osobne stretol v roku 1804 s Napoleonom, ktorý bol ubytovaní spolu so svojím vojskom v sídle firme 20 rue de Champagne. Vďaka väčšej pozornosti Napoleona sa toto šampanské vyzdvihlo na vysokú úroveň. Jean-Rémy dostal dôstojnícky kríž čestnej légie. Na počesť Napoleona sa vyrába kolekcia Brut Imperial na jeho počesť.  
Po jeho vyzdvihnutý začala spoločnosť Moët & Chandon byť obľúbená medzi osobnosťami ako napríklad u Alexandra II., Františka II., Arthura Wellesley, 1. vojvodu z Wellingtonu, Madame de Staël a aj u kráľovnej Viktórie. V 20. rokoch 19. storočia bola ročná produkcia 20 000 fliaš. Vedenia spoločnosti v roku 1832 opustil Jean-Rémy, a nahradil ho jeho syn Victor Moët a jeho zať Pierre-Gabriel Chandon de Briailles. Po ich nástupe sa zmenil názov M.Chandon na Moët et Chandon. V roku 1842 zaradila firma do svojej výroby svoj prvý ročník šampanské. Ich najpredávanejšou značkou, Brut Imperial bol prvýkrát predstavený v roku 1860.
V roku 1879 odkúpila firma oblasť Val-de-Marne, aby rozšírila výrobu. Taktiež odkúpili oblasti Cramant, Le Mesnil-sur-Oger, Bouzy, Ay a aj Verzenay. Taktiež stúpol počet zamestnancov. V tejto dobe bolo zamestnaných u Moët & Chandon 2 000 ľudí. Títo ľudia boli veľmi dobre sociálne zabezpečení, ako napríklad mali zadarmo lekársku starostlivosť, bývanie, penzióny, peňažnú výpomoc v materstve, nemocenské, a bezplatnú právnu pomoc. V roku 1872 bola ročná produkcia 2 milióny fliaš a v roku 1880 už 2,5 miliónov fliaš.
Hénanbihen

Poloha

Obec má rozlohu 31,65 km². Najvyšší bod je položený 102 m n. m. a najnižší bod 7 m n. m.

Obyvateľstvo

Počet obyvateľov obce je 1 350 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ali ibn Rachid

História

Ali ibn Rachid založili v r. 1985 absolventi košického konzervatória huslista Ľubomír Burgr (v skupine: spev, klávesy) a kontrabasista Martin Marinčák, ktorí boli „znechutení atmosférou „vážnohudobného“ školstva.“ Ich tvorba preto začala smerovať k opaku, ktorými boli freejazzové experimenty. Burgr však časom začal upúšťať aj od tých, čo bolo ovplyvnené stretnutiami s recesistickými hudobníkmi, českou undergroundovou scénou, ale aj zahraničnými hudobníkmi Frankom Zappom, Iannisom Xenakisom či skupinami King Crimson či The Residents. Skupinu „hudobne“ ovplyvnilo aj počúvanie rozhlasu Slobodná Európa , „ktoré bolo v tom čase „obohatené“ o piskľavé zvuky rušičiek ŠtB“.
Skupinu už v tom čase dopĺňali Dano Hurtuk (gitara, vokály), Jano Višňovský (tenor saxofón, vokály, tamburína) a bubeník Vlado Šipoš. Dychovú sekciu skupiny neskôr začali tvoriť Štefan Tkáč (klarinet, tenorsaxofón, vokály, syntetizátor) a Jozef Mičko (trombón, vokály). Vedúca osobnosť Ali ibn Rachid Ľubo Burgr sa už v tom čase mohol venovať experimentovaniu so syntetizátorom a možnosťami skupiny.
Berchères-les-Pierres

Poloha

Obec má rozlohu 19,83 km². Najvyšší bod je položený 156 m n. m. a najnižší bod 136 m n. m.

Obyvateľstvo

Počet obyvateľov obce je 983 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Invalidovna (stanica pražského metra)

Charakteristika stanice

Stanica je trojlodná, so skrátenou strednou loďou, so siedmimi pármi prestupov medzi nástupišťami. Za strednou loďou pokračuje technologický tunel. Invalidovna je široká 18,6 metrov a nachádza sa 20 m pod povrchom rovnomenného sídliska. Stanica má jeden výstup s jedným vestibulom. Obklad v stanici tvorí perleťové biele sklo. Výstavba stanice prebiehala medzi rokmi 1986 - 1990 a stála 309,6 mil. Kčs.

Povodeň v roku 2002

Invalidovna bola pri povodniach v roku 2002 poškodená asi najviac zo všetkých staníc, do prevádzky bola uvedená až po ôsmich mesiacoch, v marci 2003.
Corsaint

Poloha

Obec má rozlohu 20,37 km². Najvyšší bod je položený 386 m n. m. a najnižší bod 219 m n. m.

Obyvateľstvo

Počet obyvateľov obce je 149 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chlorid ciničitý

Reakcie

Bezvodný chlorid ciničitý je silnou lewisovou kyselinou. S kyselinou chlorovodíkovou reaguje za vzniku kyselinu hexachlórciničitej H₂[SnCl₆].

Použitie

V prvej svetovej vojne bol používaný ako nesmrtiaca chemická zbraň, pretože jeho výpary pri kontakte so vzduchom vytvárajú nepríjemný dym. Ku koncu vojny bol nahradený zmesou chloridu kremičitého SiCl₄ a chloridu titaničitého TiCl₄. V súčasnosti sa používa ako východisková látka preorganokovové zlúčeniny cínu.
Aipytos (syn Neilea)

Aipytos (starogr. Αἴπυτος – Aipytos) je v gréckej mytológii syn Neilea, bol zakladateľ mesta Prieny.
Pobrežné maloázijské mestá Myus a Prienu založili Gréci na území Károv. Zakladateľom mesta Myus bol Ión Kyarétos, syn aténskeho kráľa Kodra, ale obyvatelia Prieny, boli z polovice tébskeho a z polovice iónskeho pôvodu, lebo zakladateľmi mesta boli Filótas, potomok Pénelea a Aipytos, syn Neilea.
Antický autor Pausanias v druhom storočí uvádza, že obyvatelia Prieny si aj napriek ťažkým časom, ktoré prežili za perzskej nadvlády, zachovali svoju identitu. Mesto Myus však ľudia opustili kvôli neznesiteľným komárom, ktoré sa veľmi premnožili po odklonení rieky Maiandros. Obyvatelia mesta sa potom presťahovali do Milétu.
Netřebská slaniska

Popis oblasti

Chránené územie leží v úzkom pruhu pozdĺž železničnej trate. Z druhej strany naň nadväzuje pole, čo je dôvodom k zmytiu živín a pesticídov, ktoré chránené územie ohrozujú. Ešte v 90. rokoch 20. storočia tu bola potvrdená kriticky ohrozená soľanka Valerandova (Samolus valerandi). Nie je dokázaný výskyt v Česku kriticky ohrozených druhov zemežlč pobrežná slatinná, škripinec nízky (Schoenoplectus supinus) a pakolenec slanomilný (Spergularia salina), v minulosti tu však ich výskyt preukázaný bol.
Marina (Chorvátsko)

Sídla

Okrem vlastnej dediny pod općiny patria sídla Blizna Donja, Blizna Gornja, Dograde, Gustirna, Mitlo, Najevi, Poljica, Pozorac, Rastovac, Sevid, Svinca, Vinišće, Vinovac a Vrsine.
Nové Těchanovice (prírodná rezervácia)

Ochrana

Predmetom ochrany je ojedinelá zmes teplomilných a horských prvkov na svahu rieky Moravice.
Dacia Logan

Logan MCV

Logan MCV bol predstavený v roku 2006 v Paríži. Je to kombi verzia obyčajného Loganu. Predávať sa začal v októbri 2006 v Rumunsku, stojí medzi 8200 € a 11600 €, v iných krajinách sa predáva od roku 2007.

Logan VAN

Logan VAN bol predstavený 23. januára 2007 v Bukurešti. Je to dvojmiestna - úžitková verzia Loganu MCV. Objem ložnej plochy je 2,5 m3 a nosnosť 800 kg.

Logan Pickup

Verzia pickup bola predstavená 10. októbra 2007. Predáva sa v Rumunsku od roku 2008.

Logan Steppe

V roku 2006 na autosalóne v Ženeve bol prezentovaný koncept novej rodinnej dodávky. Automobil bol navrhnutý závodom automobilky Dacia v Indii a je predchodcom modelu MCV.

Kritika

Roku 2005 nemecký automoto klub ADAC zverejnil testy automobilu, pri ktorých malo údajne dôjsť k prevráteniu vozidla počas tzv. losieho testu pri rýchlosti 65 km/h. Neskôr boli tieto informácie dementované, keďže Dacia Logan obstála v bezpečnostných testoch lepšie ako bolo prezentované.

Druhá generácia (2012)

Druhá generácia Logana bola uvedená na parížskom autosalóne v roku 2012. Zdieľa rovnaký dizajn prednej časti ako druhá generácia modelu Sandero.
Predaj v Rumunsku sa začal v novembri 2012 so štartovacou cenou 6690 eur. Vyrába sa v meste Mioveni v Rumunsku a v meste Casablanca v Maroku pre severoafrický trh. Neplánuje sa žiadna sedemmiestna verzia ani van druhej generácie Logana, pretože tieto verzie boli nahradené modelmi Lodgy a Dokker. Verzia sedan bude uvedená aj v Brazílii ako druhá generácia modelu Renault Logan v decembri 2013. Vyrábať sa bude v brazílskej fabrike Renault v São José dos Pinhais.
Tretia generácia modelu Renault Symbol je rebrandovaná verzia druhej generácie Logana. Bola uvedená na istanbulskom autosalóne v roku 2012 a vyrába sa v meste Bursa v Turecku.
Plugot ha-sade

Plugot Sade (hebr. : פלוגות השדה, Plugot ha-Sade, doslova „Poľná rota“, skratka FOŠ, hebr. : פו"ש) bola elitná židovská úderná jednotka, ktorá vznikla roku 1937 ako komando Hagany počas arabského povstania v britskej mandátnej Palestíne. Jej členov osobne vyberal veliteľ Židovskej osadníckej polície Jicchak Sade.
K marcu 1938 mala jednotka celkovo 1500 vycvičených príslušníkov, rozdelených do 13 oblastných skupín. Boli vyzbrojení ukradnutými britskými puškami Lee-Enfield, granátmi a malými zbraňami a útočili na arabské dediny v bleskových nájazdoch spoločne so Špeciálnymi nočnými oddielmi, ktoré viedol Orde Wingate.
Jednotka bola rozpustená roku 1939 za účelom vytvorenia väčšieho útvaru, známeho ako Chel Sade (HIŠ, doslova „Poľná jednotka“). Počas druhej svetovej vojny veteránov jednotky Plugot Sade trénovali Briti ako nočné komando.
Jozef Hagara

Životopis

Študoval na gymnáziu v Prievidzi, na Filozofickej fak. KU v Prahe a na UK v Bratislave, 1947 – 1948 absolvoval študijný pobyt na parížskej Sorbonne, 1961 doc. Prof. Obchodnej akadémii v Banskej Bystrici (1942 – 1943), v Bratislave, riaditeľ gymnázia v Bratislave, Zlatých Moravciach, v Prievidzi, riaditeľ Pedagogického inštitútu v Banskej Bystrici (1959 – 1962), od roku 1962 pracovník Katedry marxizmu-leninizmu SVŠT v Bratislave. Už počas štúdií viedol ilegálnu kom. organizáciu vysokoškolákov, roku 1942 vedúci banskobystrickej oblasti ilegálnej KSS, spolupracovník 4. ústredného ilegálneho vedenia KSS. Spoluorganizátor ilegálnej straníckej siete, budovania RNV, vydávania ilegálnej tlače. Účastník protofašistického odboja a SNP. V polovici septembra 1944 prešiel do Banskej Bystrice, kde pôsobil na Hlavnom štábe partizánskych odd. Po oslobodení funkcionár krajských a okr. orgánov KSČ. Politickými a ideologickými článkami, spomienkami z národnooslobodzovacieho boja prispieval do časopisov a zborníkov.
Sebastian Bayer

Turin 2009

Na halových majstrovstvách Európy 2009 v Turíne vyhral skok do diaľky výkonom 871 cm. Zlepšil tak starý európsky halový rekord Yaga Lamelu o 15 cm. Týmto pokusom sa zaradil na druhé miesto historických tabuliek skoku do diaľky. Za prvým Carlom Lewisom zaostal o 8 cm. Pár dní po tomto rekorde sa šéf Španielskej atletiky, Jose Maria Odriozola, vyjadril, že pokus mohol byť zle zmeraný a podľa neho bol o 20 cm kratší. Dodal, že toto jeho pochybenie nemá nič spoločné s tým, že Bayer zlepšil rekord práve jeho krajana Lamelu.
Saint-Cyr-au-Mont-d’Or

Poloha

Obec má rozlohu 7,29 km². Najvyšší bod je položený 605 m n. m. a najnižší bod 200 m n. m.

Obyvateľstvo

Počet obyvateľov obce je 5 640 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mers-les-Bains

Poloha

Obec má rozlohu 5,39 km². Najvyšší bod je položený 99 m n. m. a najnižší bod 0 m n. m.

Obyvateľstvo

Počet obyvateľov obce je 3 124 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Laurent-de-Condel

Poloha

Obec má rozlohu 12,31 km². Najvyšší bod je položený 187 m n. m. a najnižší bod 85 m n. m.

Obyvateľstvo

Počet obyvateľov obce je 522 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Arras-sur-Rhône

Poloha

Arras-sur-Rhône má rozlohu 5,89 km². Najvyšší bod je položený 388 m n. m. a najnižší bod 117 m n. m.

Obyvateľstvo

Arras-sur-Rhône má 525 obyvateľov (2009).
Graf vývoja obyvateľstva:
Zdroje: INSEE
Moulle

Poloha

Obec má rozlohu 5,39 km². Najvyšší bod je položený 72 m n. m. a najnižší bod 0 m n. m.

Obyvateľstvo

Počet obyvateľov obce je 955 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
TM-XML

Doterajší vývoj

TM-XML bol vymedzený pracovnou skupinou, ktorú v júni 2003 vytvoril Úrad pre harmonizáciu vnútorného trhu.
Pred uverejnením konečnej verzie 1.0 26. mája 2006 bolo na webovej stránke úradu TM-XML.org sprístupnených na pripomienkovanie osem verzií návrhu (verzie návrhu od 0.1 do 0.7 a verzia návrhu 1.0).
Konečná verzia TM-XML 1.0 bola navrhnutá za základ na vytvorenie štandardu WIPO nazývaného ST.66, ktorý 19. - 22. marca 2007 v Ženeve prijali počas 8. zasadnutia Stáleho výboru pre informačné technológie/Pracovnej skupiny pre štandardy a dokumentáciu [Standing Committee on Information Technologies / Standards and Documentation Working Group, SCIT/SDWG].
Le Thillot (obec)

Poloha

Obec má rozlohu 15,14 km². Najvyšší bod je položený 950 m n. m. a najnižší bod 468 m n. m.

Obyvateľstvo

Počet obyvateľov obce je 3 618 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jan Kraus

Životopis

Narodil sa v Prahe v česko-židovskej rodine, jeho otec Ota Kraus prežil holokaust. Jeho manželkou bola herečka Jana Krausová. Po rozchode s ňou v 90. rokoch žije s herečkou Ivanou Chýlkovou.
Je otcom štyroch detí – Marka Blažka (* 1976), speváka Davida Krausa (* 1980), Adama Krausa (* 1982) a Jáchyma Krausa (* 1998, s Ivanou Chýlkovou).
Je bratom spisovateľa a herca Ivana Krausa (* 1939) – žijúceho striedavo v Prahe a Paríži, ďalšími súrodencami sú PhDr. Eliška Krausová-Chavez (* 1946) – pôsobí na univerzite v Bogote, PhDr. Michael Kraus (* 1949) – profesor politológie na univerzite v Middlebury vo Vermonte, Kateřina Krausová (1956 – 1990) – pracovala v knižnici Princetonskej univerzity.

Film

Od detstva hral v mnohých filmoch. Debutoval v roku 1966 v málo známom filme Dva tygři. Od tej doby hral vo viac ako 60 filmoch, z ktorých najznámejšie sú Lišáci, Myšáci a Šibeničák, Spalovač mrtvol, Dívka na koštěti, Jak se budí princezny, Černí baroni, Gympl, Drahé tety a já, Copak je to za vojáka, atď.

Moderátor

Jan Kraus moderoval populárnu reláciu ČT Uvolněte se prosím, ktorá bol neskôr ukončená. Jeho obdobou je relácia Show Jana Krause ktorú taktiež moderuje, tentokrát na stanici FTV Prima. Okrem toho tiež moderoval jeden ročník Českého slavíka a to v roku 2013.

Rozhlas

Pravidelne vystupoval v relácii Kraus a blondýna na stanici Frekvence 1. Satirické prehlásenia komentujúce moravské záležitosti bude riešiť súd.

Názory

V roku 2014 podpísal výzvu Sobotkovej vláde, ktorá žiadala tvrdší postup voči Rusku a voči príslušníkom ruskej menšiny v Česku, ktorí majú ruské občianstvo, konkrétne „okamžité zastavenie vydávania víz občanom Ruskej federácie, zrušenie možnosti obdržania dvojitého občianstva pre občanov Ruskej federácie od 1. januára 2015, zmrazenie kont ruských občanov v ČR s cieľom preveriť legálnosť týchto vkladov, zastavenie vstupu ruského biznisu a kapitálu do ČR“.
Saint-Laurent-de-Vaux

Poloha

Obec má rozlohu 2,64 km². Najvyšší bod je položený 660 m n. m. a najnižší bod 370 m n. m.

Obyvateľstvo

Počet obyvateľov obce je 254 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rusnaky

História

Počiatok národnej folklórnej skupiny Rusnaky pri meskom Dome kultúry sa datuje od roku 1988. Hudobná skupina Rusnaky uchováva a rozširuje lesk a originalitu rusínskej národnej piesne a hudby. Rusnaky poslucháčov nútia pamätať a nezabúdať na rusínsku pieseň, melódiu. Hudobný kolektív dôstojne zastupuje rozmanitú kultúru Zakarpatia, má tisíce úprimných obdivovateľov na mnohých miestach a nie len na Ukrajine, ale aj v blízkom zahraničí. 
Repertoár hudobného kolektívu je rozmanitý s žánrovými znakmi ako: kalendárne, z rodinného života, lyrické, obradové. Okrem základného folklórneho smeru skupina prezentuje aj hity ukrajinskej estrády a svetové hity.
Koncertné turné zodpovedá danému repertoráru. Sú to festivaly v: Maďarsku, Rumunsku, Slovensku, Poľsku, Taliansku a Švajčiarsku .